CELEX: 32015R0153
Language: lv
Date: 2015-01-30 00:00:00
Title: Komisijas Īstenošanas regula (ES) 2015/153 ( 2015. gada 30. janvāris ), ar ko atkāpjas no Regulas (EK) Nr. 1918/2006 attiecībā uz ikmēneša limitiem importa licenču izdošanā saskaņā ar 2015. gada tarifa kvotu, kas noteikta Tunisijas izcelsmes olīveļļai

31.1.2015   
            
            
               LV
            
            
               Eiropas Savienības Oficiālais Vēstnesis
            
            
               L 26/19
            
         KOMISIJAS ĪSTENOŠANAS REGULA (ES) 2015/153
   (2015. gada 30. janvāris),
   ar ko atkāpjas no Regulas (EK) Nr. 1918/2006 attiecībā uz ikmēneša limitiem importa licenču izdošanā saskaņā ar 2015. gada tarifa kvotu, kas noteikta Tunisijas izcelsmes olīveļļai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta a) punktu,
   tā kā:
   
               (1)
            
            
               Komisijas Regulas (EK) Nr. 1918/2006 (2) 2. panta 2. punktā ir paredzēti olīveļļas ikmēneša limiti, kas jāievēro, izdodot importa licences minētā panta 1. punktā noteiktās kvotas ietvaros.
            
         
               (2)
            
            
               Lai veicinātu olīveļļas tirdzniecību starp Eiropas Savienību un Tunisiju kārtējā ražas gadā, ir jāatkāpjas no Regulas (EK) Nr. 1918/2006 un jāatļauj no 2015. gada 1. februāra līdz 2015. gada 31. oktobrim piemērot citus ikmēneša limitus, neskarot kopējo tarifa kvotas apjomu, kas noteikts minētās regulas 2. panta 1. punktā.
            
         
               (3)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1918/2006 2. panta 2. punkta un neskarot minētās regulas 2. panta 1. punktā noteikto tarifa kvotas apjomu, uz laikposmu no 2015. gada 1. februāra līdz 2015. gada 31. oktobrim licences ir atļauts izdot, ievērojot šādus ikmēneša limitus:
   
               —
            
            
               9 000 tonnu gan februārī, gan martā un
            
         
               —
            
            
               8 000 tonnu katrā mēnesī no aprīļa līdz oktobrim.
            
         2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  OV L 365, 21.12.2006., 84. lpp.